01242132 | Jaarboeke 2017 | Universiteit van Pretoria
Program: BAHons Augmentative and Alternative Communication
01242132 Fakulteit Geesteswetenskappe Duur van studie: 1 jaar Totale krediete: 120
Hierdie program word aangebied deur afstandsonderrig oor ’n tweejaarperiode met ’n paar kontakgeleenthede op kampus.
Alle studente moet in die veld van erge gestremdhede werk.
Alle studente moet vaste e-pos- en internettoegang van hul woonplek af hê.
Sluitingsdatum vir aansoeke: Jaarliks 30 November.
Studente wat aansoek doen vir die tweejarige program moet oor ’n relevate driejarige baccalaureusgraad beskik om te kwalifiseer vir toelating.
'n Beperkte aantal studente word tot die program toegelaat en voornemende studente moet aan die keuringsvereistes voldoen.
Opleiding van observasievaardighede met gebruik van 'n assesseringskedule. 'n Praktiese komponent is hierby ingesluit. Na voltooiing van hierdie module moet die student in staat wees om die proses van kommunikasie-evaluasie van persone met erge gestremdheid te verstaan deur die assesseringsbeginsels te beskryf en ook assessering van geleentheids- en toeganklikheidsstruikelblokke van spesifieke vaardighede te beskryf.
Implementering van Aanvullende en Alternatiewe Kommunikasie in kinders 715
’n Benadering tot die kind met erge gestremdhede ten opsigte van AAK word in hierdie module gevolg. ’n Praktiese komponent is ingesluit. Aan die einde van hierdie module moet die student in staat wees om toepaslike AAK-strategieë vir kinders met verskillende vermoëns te beskryf en te implementeer, en om AAK-implementering te integreer binne kontekste soos aangepaste spel-, en geïntegreerde vroeë kinderontwikkeling- en onderwysopsette.
Inleiding tot die veld van Aanvullende en Alternatiewe Kommunikasie 713
Inleiding tot aanvullende en alternatiewe kommunikasie (AAK), definisie van AAK, identifikasie van kernvraagstukke in AAK-implementering en beskrywing van kandidate wat by AAK mag baat vind; hul basiese menseregte tot kommunikasie, opvoeding en werk. Aan die einde van die module moet die student in staat wees om AAK te kan definieer, om kernvraagstukke in AAK-implementering te identifiseer en te bespreek, en om kandidate wat by AAK kan baat, te beskryf.
Kommunikasie vir persone met erge gestremdhede en die gebruik van ongesteunde en gesteunde sisteme. 'n Praktiese komponent is hierby ingesluit. Na voltooiing van hierdie module moet die student in staat wees om AAK-simboolsisteme en die redes waarom hierdie sisteme suksesvol is wanneer daar gewerk word met persone met erge gestremdhede te verstaan, deur dit te gebruik met ‘n persoon met min of geen funksionele spraak.
Navorsingsverslag: AAC 717
AAK kommunikasietegnologie 703
Implementering van aanvullende kommunikasiehulpmiddels deur die erg gestremde populasie. Na voltooiing van hierdie module moet die student in staat wees om die verskillende tipes aanvullende kommunikasiehulpmiddels, vanaf lae tot hoë tegnologie, te verstaan, om sodoende kliënte met min of geen funksionele spraak by te staan in die seleksie van die mees toepaslikste hulpmiddel.